Diari Oficial de la Generalitat Valenciana


Sumari del DOGV 2678, del 31-01-1996 (1996/837370)

RESOLUCIÓ de 10 de gener de 1996, de la Direcció General de Producció Agrària i Pesca, per la qual es dóna publicitat al Pla d'Innovació Tecnològica amb vigència per a l'exercici 1996, d'acord amb l'ordre sobre mesures d'estímul i suport per a la promoció de noves tecnologies en maquinària i equips agraris.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2678

Data del DOGV
:   31-01-1996

Secció del DOGV
:   ALTRES DISPOSICIONS

Número del document
:   1996/837370


Data del document
:   10-01-1996

Organisme emissor
:   Conselleria d'Agricultura i Medi Ambient

Tipus de document
:   Resolució

RESOLUCIó de 10 de gener de 1996, de la Direcció General de Producció Agrària i Pesca, per la qual es dóna publicitat al Pla d'Innovació Tecnològica amb vigència per a l'exercici 1996, d'acord amb l'ordre sobre mesures d'estímul i suport per a la promoció de noves tecnologies en maquinària i equips agraris.   
L'Ordre de 13 de juliol de 1993, de la Conselleria d'Agricultura i Pesca, per a aplicació en la Comunitat Valenciana de l'Ordre Ministerial de 19 de febrer de 1993, sobre mesures d'estímul i suport per a la promoció de noves tecnologies en maquinària i equips agraris, estableix en l'article segon que, per als exercicis 1994 i següents, es publicaran, per resolució de la Direcció General de Producció i Indústries Agràries, els respectius plans d'innovació tecnològica vigents per a cada exercici.  
D'acord amb açò, resolc:  
Aprovar el Pla d'Innovació Tecnològica per a l'exercici 1996, amb la llista de maquinària i equips subvencionables que s'indica en l'annex.  
València, 10 de gener de 1996.- El director general de Producció Agrària i Pesca: José Miguel Ferrer Arranz.  
ANNEX  
Pla d'Innovació Tecnològica per a 1996  
1. Tecnificació de les faenes de sembra i plantació en cultius hortofructícoles.  
1.1 Sembradores directes.  
1.2 Equips d'anivellament amb làser.  
1.3 Transplantadores.  
1.4 Conformadores de bancs.  
1.5 Equips combinats de sembra i preparació del terreny.  
1.6 Equips multifuncionals per a la preparació del terreny en la sembra de l'arròs.  
2. Millora de les instal·lacions dels hivernacles destinats a producció hortofructícola.  
2.1 Equips especials de tractaments i fertirrigació.  
2.2 Equipament automàtic per a hivernacles.  
2.3 Sembradores de precisió.  
3. Mecanització en la col·locació i recollida de proteccions plàstiques.  
3.1 Equips combinats per a transplantament i encoixinat.  
3.2 Maquinària per a la recollida i recuperació de plàstics.  
3.3 Maquinària per a col·locació de plàstics.  
4. Distribució i manipulació de productes fitosanitaris, adobs i fertilitzants.  
4.1 Aplicadores-enterradores de fem, compost i llots.  
4.2 Nous equips de tractaments fitosanitaris.  
4.3 Nous equips de distribució de fertilitzants minerals.  
4.4 Emmagatzematge i distribució d'adobs líquids.  
4.5 Equips autopropulsats per a adob i tractament en el conreu de l'arròs.  
5. Mecanització de les labors d'esporgada.  
5.1 Preesporgadores.  
5.2 Equips d'esporgada automàtica.  
5.3 Recollidores i trituradores de restes d'esporgada.  
6. Recol·lecció mecanitzada de productes hortofructícoles  
6.1 Veremadores i remolcs especials.  
6.2 Recol·lectores d'hortalisses.  
6.3 Arrancadores i plataformes auxiliars.  
6.4 Equips de recol·lecció en fruiters i oliverar: plataformes, vibradores, recol·lectores pneumàtiques, netejadores, peladores, carretons i elements d'ajuda a la paletització.  
6.5 Recol·lectores específiques de lleguminoses-gra.  
7. Subministrament de combustible per a usos agrícoles en zones desfavorides.  
7.1 Equipament automàtic per a la distribució i el subministrament de gasoli agrícola.